25.5.2023 г.
BG
Официален вестник на Европейския съюз
C 184/19
1.9.
Според ЕИСК трансферът на ноу-хау, както е планиран в академията „Нов европейски Баухаус“, както и съответните предложения за образование и допълнителна квалификация на национално равнище са от основно значение.
Необходими са практически обучения и курсове за повишаване на квалификацията за използването на нови устойчиви методи на строителство и строителни материали за всички участници в строителния процес: проектанти, архитекти, инженери, техници, ИТ специалисти и строители. 1.10.
Според ЕИСК процедурите за възлагане на обществени поръчки въз основа на качеството, включващи критерии за устойчивост и критерии, свързани с жизнения цикъл, както и изборът на подходящите процедури за възлагане, които допускат иновативни решения, са предпоставка за изпълнението на целите в областта на климата и за насърчаването на строителството с дървен материал.
Поради това ЕИСК призовава за по-силен правен ангажимент за конкуренция по отношение на качеството и за възлагане на съобразени с климата обществени поръчки, както и за мерки за съответно обучение на възлагащите органи. 1.11.
ЕИСК призовава държавите членки да участват в инициативата на австрийското и финландското правителство Wood POP, която има за цел да мобилизира публични и частни заинтересовани страни от дървопреработвателния сектор на национално и регионално равнище и да подкрепя преориентирането на инвестициите към устойчиви, биотехнологични решения и базирани на дървесина вериги на добавена стойност.
2.
Общи бележки 2.1.
Традицията на строителството с дървен материал има вековна история от иновации.
Използването на устойчиви материали беше възприето, наред с другото, в идеите на Новия европейски Баухаус (1). 2.2.
ЕИСК споделя разбирането на Комисията, че иновативните, биотехнологични, произведени устойчиво и при нисковъглеродни процеси (строителни) материали имат изключително голямо значение за екологичния преход.
Според доклада за сградите на Международната агенция по енергетика (МАЕ) (2) понастоящем на сградите се дължат 33 % (2021 г.) от емисиите на въглероден диоксид в света.
Основната част се формира пряко и непряко от експлоатацията на сградите, 6,4 % (2021 г.) обаче се генерират от строителството и производството на строителни материали.
В това число не се отчитат транспортът, разрушаването на сгради и инфраструктурните съоръжения.
Емисиите, отделяни от транспорта, се отнасят към транспортния сектор.
Може да се приеме, че действителните емисии от строителството са по-високи.
По данни на Комисията в рамките на ЕС на сградите се дължат около 40 % от енергопотреблението и около една трета от емисиите на парникови газове в ЕС.
Намаляването на емисиите на парникови газове е резултат преди всичко от мерки в областта на топлинното саниране, увеличаващия се дял на възобновяемите източници на енергия и обновяването на отоплителните инсталации.
За сметка на това обаче се увеличава броят на основните жилища и жилищната площ на едно жилище. 2.3.
ЕИСК подчертава огромното значение на горите за живота на хората по света.
В Европа 400 милиарда дървета например поглъщат почти 9 % от европейските емисии на парникови газове.
ЕИСК осъзнава, че изсичането на горите е огромен световен проблем, но в ЕС горските ресурси се увеличават.
Между 1990 и 2020 г. горските площи са се увеличили с 9 %, а обемът на дървесината в европейските гори — с 50 % (3).
ЕИСК подкрепя напълно всички усилия на Европейската комисия за справяне с глобалния проблем и подчертава, че трябва да се насърчават и занапред здравите и разрастващи се гори в Съюза.
Увеличаването на дела на дървения материал в строителството с цел намаляване на въглеродните емисии би трябвало да се насърчава чрез активно и устойчиво управление на горите в ЕС и да не се възпрепятства с политически ограничения. 2.4.
Ето защо ЕИСК отбелязва, че за да се смекчи изменението на климата, използването на потенциала на строителството с дървен материал (както масивно, така и немасивно строителство с дървен материал) трябва да бъде неделимо свързано с устойчивото управление на горите.
В рамките на австрийския проект CareforParis (4), по който работят съвместно Федералният научноизследователски център за горите (BFW), Университетът по природни ресурси и науки за живота (BOKU), Wood K plus и Федералната агенция по околна среда, бяха подготвени и проучени различни сценарии за управление на горите.
Отправна точка на сценариите са различните изменения на климата и стратегиите за адаптиране на австрийските гори към тях, като се представят възможните процеси на развитие до 2150 г. Бяха анализирани по-точно въглеродният отпечатък на горите и на продуктите от дърво, както и предотвратяването на емисии на въглероден диоксид в резултат на използването на такива продукти.
Взаимодействието между разрастването на горите, използването на дървесината и предотвратените емисии на парникови газове в резултат на използването на продукти от дърво води до положителен
(1) (2) (3) (4)
ОВ C 275, 18.7.2022 г., стр. 73; ОВ C 155, 30.4.2021 г., стр. 73.
Международна агенция по енергетика (2022 г.)
Доклад за сградния фонд в: https://www.iea.org/reports/buildings.
https://foresteurope.org/wp-content/uploads/2016/08/SoEF_2020.pdf.
Weiss P., Braun M., Fritz D., Gschwantner T., Hesser F., Jandl R., Kindermann G., Koller T., Ledermann T., Ludvig A., Pölz W., Schadauer K., Schmid B.F., Schmid C., Schwarzbauer P., Weiss G. 2020 г.: Endbericht zum Projekt CareforParis (Окончателен доклад за проекта CareforParis).
Klima- und Energiefonds Wien (Фонд за климата и енергетиката Виена).